text: Landmænd: Sig nej til løn-aftale
  04 september 2013 kl. 17.15
  Svinebønder i græsrodsbevægelsen Agerskov-gruppen har et klart budskab til slagteriarbejder: Sig nej til lønaftalen.
  Slagteriarbejderne skal stemme om de vil sætte 600 mio. kr. på spil - til investeringer i svine-produktionen for at sikre deres egne arbejdspladser.
  Men landmændene mener ikke, at slagteriarbejdernes penge løser det grundlæggende problem. Bl. a. ønsker de garanti mod, at der væltes flere omkostninger ud over erhvervet.
  - Det er ikke nok, at de kommer med penge til bygninger. Det sikrer ikke et afkast af den produktion, som skal sikre deres arbejdspladser, siger Henrik Enderlein fra Snogebæk.
  Han producerer hvert år 20.000 slagtesvin - som slagtes i Tyskland.
  - Svinene søger derhen, hvor prisen er bedst.
  - Og når en tysk landmand vil betale 50 kr. mere for et slagtesvin og stadig tjene på det, så er det jo fordi, at der er noget galt herhjemme, siger Jens Peter Aggesen, Sommersted.
  